CELEX: 32008R0246
Language: et
Date: 2008-03-17 00:00:00
Title: Komisjoni määrus (EÜ) nr 246/2008, 17. märts 2008 , millega muudetakse määrust (EÜ) nr 1043/2005, millega rakendatakse Nõukogu määrust (EÜ) nr 3448/93 seoses teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemiga ning nende toetussummade kinnitamise kriteeriumidega

18.3.2008   
            
            
               ET
            
            
               Euroopa Liidu Teataja
            
            
               L 75/64
            
         
      KOMISJONI MÄÄRUS (EÜ) nr 246/2008,
   17. märts 2008,
   millega muudetakse määrust (EÜ) nr 1043/2005, millega rakendatakse Nõukogu määrust (EÜ) nr 3448/93 seoses teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemiga ning nende toetussummade kinnitamise kriteeriumidega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 8 lõike 3 esimest lõiku,
   ning arvestades järgmist:
   
               (1)
            
            
               Komisjoni määruse (EÜ) nr 1043/2005 (2) artikli 14 esimeses lõigus on sõnaselgelt viidatud, kui sageli määratakse kindlaks I lisas loetlemata kaupadena eksporditavate artikli 1 lõikes 1 nimetatud määrustega hõlmatud põhisaaduste toetusemäär.
            
         
               (2)
            
            
               Kooskõlas määruse (EÜ) nr 1043/2005 artikli 1 lõikes 1 nimetatud määrustega võib toetusi anda juhul, kui sise- ja välisturu tingimused seda õigustavad. Kui turutingimused toetuste andmist ei õigusta, võib perioodilise toetuste kehtestamise peatada.
            
         
               (3)
            
            
               Määruse (EÜ) nr 3448/93 artikli 8 lõike 3 teine lõik viitab samale korrale asjassepuutuvate töötlemata põllumajandussaaduste eksporditoetuste kindlaksmääramisel.
            
         
               (4)
            
            
               Lihtsustamise ja ühtlustamise eemärgil tuleb määruse (EÜ) nr 1043/2005 artiklit 14 kohandada.
            
         
               (5)
            
            
               Seetõttu tuleks määrust (EÜ) nr 1043/2005 vastavalt muuta.
            
         
               (6)
            
            
               Käesolevas määruses ette nähtud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1043/2005 artikkel 14 asendatakse järgmisega:
   
      „Artikkel 14
      Määruse (EÜ) nr 1784/2003 artikli 13 lõikes 3 ning teiste käesoleva määruse artikli 1 lõikes 1 nimetatud määruste vastavates sätetes ette nähtud toetusemäär määratakse kindlaks igal kuul 100 kg põhisaaduste kohta.
      Erandina esimesest lõigust:
      
                  a)
               
               
                  käesoleva määruse I lisas loetletud põhisaaduste puhul võib toetussumma kindlaks määrata vastavalt määruse (EÜ) nr 3448/93 artikli 16 lõikes 2 osutatud korra kohaselt kinnitatud ajakavale;
               
            
                  b)
               
               
                  koorega värskete või konserveeritud kodulinnumunade ning toidukõlblike värskete, kuivatatud või muul viisil konserveeritud magustamata ja kooreta munade ja munakollaste puhul antava toetuse määr määratakse kindlaks ajavahemikuks, mis võrdub ajavahemikuga, mis on ette nähtud toetuste määramiseks nende toodete eksportimisel töötlemata kujul.”
               
            
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. märts 2008
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 318, 20.12.1993, lk 18. Määrust on viimati muudetud määrusega (EÜ) nr 2580/2000 (EÜT L 298, 25.11.2000, lk 5).
   
      (2)  ELT L 172, 5.7.2005, lk 24. Määrust on viimati muudetud määrusega (EÜ) nr 1496/2007 (ELT L 333, 19.12.2007, lk 3).